ສະຖານທູດ ສະຫະລັດ ທີ່ ສປປ ລາວ ສະຫລອງວັນຊາດ ວັນທີ 4 ກໍລະກົດ
ສະຖານທູດ ສຫລ ປະຈຳ ສປປ ລາວ ສະຫຼອງວັນຊາດ ທີ 4 ກໍລະກົດ ໂດຍມີບັນດາເຈົ້າໜ້າທີ່ອະວຸໂສ ຝ່າຍລາວ ແລະນັກການທູດ ຈາກປະເທດຕ່າງໆ ເຂົ້າຮ່ວມ.
ສະຖານທູດສະຫະລັດ ອາເມຣິກາ ປະຈຳ ສປປ ລາວ ສະເຫຼີມ ສະຫລອງວັນຊາດຄົບຮອບ 239 ປີ ໂດຍການຈັດງານລ້ຽງວັນ ຊາດປະຈຳປີ ມີບັນດາທ່ານ ແຂກທີ່ຮັບເຊີນ ແລະພະນັກງານ ສະຖານທູດຫຼາຍກ່ວາ 500 ຄົນ ເຂົ້າຮ່ວມງານລ້ຽງສະເຫຼີມສະ ຫລອງ ທີ່ ສະຖານທູດສະຫະລັດອາເມຣິກາ ຢູ່ຖະໜົນທ່າເດື່ອ ບັນດາທ່ານແຂກທີ່ຮັບເຊີນ ຮວມມີເຈົ້າໜ້າທີ່ອະວຸໂສຝ່າຍລາວ ບັນດາສະມາຊິກສະພາແຫ່ງຊາດ ແລະບັນດາທ່ານເອກອັກຄະລັດຖະທູດ ແລະນັກການ ທູດຈາກປະເທດຕ່າງໆ ປະຈຳ ສປປ ລາວ ກໍໄດ້ເປັນກຽດເຂົ້າຮ່ວມ ທ່ານ ດານຽນ ຄລູນ ເອກອັກຄະລັດຖະທູດ ສະຫະລັດອາເມຣິກາ ປະຈຳ ສປປ ລາວ ໄດ້ ກ່າວໃນຄຳປາໄສເຖິງການຮັດແໜ້ນສາຍພົວພັນອັນເລິກເຊິ່ງລະຫວ່າງ ສປປ ລາວ ແລະ ສະຫະລັດອາເມຣິກາ ເຊິ່ງທ່ານໄດ້ກ່າວວ່າ “ພວກເຮົາແມ່ນກຳລັງພັດທະນາ ການຮ່ວມມື ໃໝ່ ລະຫວ່າງສະຫະລັດອາເມຣິກາ ແລະສາທາລະນະລັດປະຊາທິປະໄຕປະຊາຊົນລາວ ເຊີ່ງການຮ່ວມມືດັ່ງກ່າວ ຈະແມ່ນໄດ້ສືບຕໍ່ການແກ້ໄຂ ການຊ່ວຍເຫຼືອໃນສັດຕະວັດທີ 20 ແລະ ໃນຂະນະດຽວກັນ ກໍຮ່ວມກັນສ້າງສາຍພົວພັນໃໝ່ ສຳລັບສັດຕະວັດທີ 21 ”